קורייר ואייבס

"התבערה האיומה בספינת הקיטור לקסינגטון, 13 בינואר 1840"
מראה כפרי
[[קריקטורה בשחור לבן, שחקני ביליארד ונשיקה]]
[[קרב גטיסברג]]
קורייר ואייבס (באנגלית: Currier & Ives) הייתה החברה המצליחה ביותר להדפסי ליתוגרפיה בארצות הברית. החברה פעלה בין השנים 1834 עד 1907 וייצרה למעלה ממיליון הדפסים. ההדפסים, שהיו זולים יחסית לציורי שמן, היו תמונות מקובלות שנתלו על קירות בבתים רבים בארצות הברית ובבריטניה. ההדפסים כללו שכפול (רפרודוקציה) של ציורי שמן ויצירות מקוריות בשלל נושאים, בהם סצנות היסטוריות (הידועה בהן היא סדרת מלחמת האזרחים האמריקנית ותמונת רצח אברהם לינקולן), תמונות מחיי הכפר (מראות של עבודות חקלאיות, ציד, דיג וכו'), חיי הים והספנות (ציד לווייתנים, ספינות שונות), מראות מן המערב הישן של אמריקה (נהר מיסיסיפי, מסילות ברזל בערבה, כריית זהב), ניו יורק וסביבתה (חיים עירוניים, נופי נהר הדסון), תמונות קומיות (קריקטורות פוליטיות, בדיחות מצוירות), כרזות (כולל כרזות בחירות) ועוד. בתחילה היו ההדפסים בשחור-לבן ונצבעו ידנית, אך עם התקדמות הטכנולוגיה החלה החברה להפיק גם ליטוגרפיות צבעוניות.

== תולדות החברה ==
נתנאל קורייר החל לעבוד כבר בגיל 15 כפועל בסדנת הדפסים בבוסטון. ב-1833 עבר לפילדלפיה ושנה לאחר מכן הצטרף לסדנה בשותפות עם מדפיס ניו יורקי בשם סטודרט (Stodart). השותפות, שנקראה Stodart & Currier, שרדה כשנה. בין השנים 1835–1856 ניהל קורייר את סדנת ההדפסים "N. Currier, Lithographer", שיצרה בעיקר ליטוגרפיות של אירועים חדשותיים ומן ההיסטוריה הקרובה. ההדפס "התבערה האיומה בספינת הקיטור לקסינגטון, 13 בינואר 1840" (Awful Conflagration of the Steam Boat Lexington) זיכה את קורייר בדף שבועי בעיתון הסאן הניו יורקי.

ב-1857 הזמין קורייר את מנהל החשבונות של החברה, ג'יימס מריט אייבס James Merritt Ives (1824–95), להיכנס עמו לשותפות ומינה אותו למנכ"ל החברה, תוך יצירת המותג Currier & Ives. אייבס היה בעל תפיסה עסקית והבנה של טעם הקהל. הוא הוביל מודרניזציה הן בתחום הניהול והן בתחום ההפקה המתועשת של ההדפסים, על ידי הכנסת טכנולוגיות ייצור המוני ומכונות הדפסה המופעלות בקיטור, ובכך הוזיל את המוצר והפך אותו למוצר צריכה. כך הפכה החברה ליצרנית ומשווקת הדפסים לציבור ושיווקה את עצמה תחת הסיסמה "המרכז להדפסים זולים ועממיים" (The Grand Central Depot for Cheap and Popular Prints).

החברה העסיקה אמנים, שעשו להם שם לאחר מכן. בשנת 1866 שכרו שלוש קומות בבנין בפילדלפיה. קורייר נפטר ב-1888 ואייבס שבע שנים אחריו, אך בניהם המשיכו להפעיל את החברה, עד שחוסלה ב-1907, עקב כניסת טכנולוגיית דפוס אופסט ועליית הפופולריות של הצילום.

== לקריאה נוספת ==
<div class="mw-content-ltr">
* LeBeau, Bryan F., Currier and Ives: America Imagined, Smithsonian, 2001 
</div>

== קישורים חיצוניים ==

* [http://currierandives.com/ אתר קרן קורייר ואייבס]
* [http://www.philaprintshop.com/currhist.html סנדת ההדפס של פילדלפיה]
* [http://www.ohio.edu/news/99-00/328.html "Currier & Ives" Opens at Kennedy Museum of Art] 
* [http://www.nytimes.com/1998/06/07/nyregion/currier-ives-popular-masters-of-19th-century-lithography.html Currier & Ives, Popular Masters of 19th-Century Lithography], הניו יורק טיימס, 7 ביוני 1998
* [http://www.answers.com/topic/currier-and-ives קורייר ואייבס], Answers.com
* [http://www.googlesyndicatedsearch.com/u/tfaoi?q=currier+%26+ives&sa=Google+Search מאמרים] באתר Traditional Fine Arts Organization
* 

===גלריות וירטואליות===
* [http://www.loc.gov/pictures/related/?fi=name&q=Currier%20%26%20Ives. רשימת יצירותיהם], ספריית הקונגרס
* [http://freepages.rootsweb.ancestry.com/~vstern/ גלריית יצירותיהם]
* [https://web.archive.org/web/20110421200737/http://currierandives.net/ גלריה קטנה מיצירותיהם]

==הערות שוליים==

קטגוריה:ארצות הברית: תרבות
קטגוריה:חברות אמריקאיות
קטגוריה:מדפיסים
קטגוריה:ציור אמריקאי